**Administracions i entitats debaten sobre accessibilitat i amigabilitat de les ciutats amb la gent gran**

Els propers 2 i 3 de febrer es celebra a Barcelona la jornada “La ciutat com a espai de vida i convivència”. Aquest acte és la primera sessió del II Congrés sobre el Dret a l'Autonomia Personal, envelliment, cronicitat i discapacitat. El II Congrés DAP està organitzat per la Unión Democrática de Pensionistas y Jubilados de España-UDP, la Plataforma de Mayores y Pensionistas (PMP) i l'Imserso i es va presentar el 25 d'octubre passat al Congrés dels Diputats. Aquesta primera sessió obre un nou període en què se celebraran tres jornades més a Salamanca, Madrid i Mèrida i on s'abordaran temes de gran rellevància com ara la tecnologia per millorar la qualitat de vida, la garantia dels drets al llarg de la vida o les dades col·lectives com a eina de cohesió social.

L'objectiu d'aquest congrés nacional és desenvolupar els continguts i les aliances necessàries per fer front al repte de la longevitat al segle XXII i plantejar davant l'Organització de les Nacions Unides (ONU) la necessitat d'aprovar la “Convenció Internacional dels Drets de la Gent Gran”.

**Taules rodones per abordar l'accessibilitat com a element clau de l'amigabilitat de les ciutats**

La ponència inaugural d'aquesta jornada, que es desenvoluparà en format online, serà el dijous 2 de febrer a les 10 hores sota el títol ““L’arquitectura del segle XXI ha de ser per a totes les persones. El cas de Barcelona” i anirà a càrrec d'Enrique Rovira-Beleta, especialista en Accessibilitat i Supressió de Barreres Arquitectòniques i en la Comunicació.

Posteriorment a les 17 hores tindrà lloc la taula rodona “Participació i amigabilitat de les ciutats i les comunitats”, que comptarà amb el testimoni de quatre experts que desgranaran iniciatives de gran èxit a alguns municipis espanyols. D'una banda, Maite Pozo, coordinadora de la Xarxa de Ciutats i Comunitats Amigables amb la Gent Gran a Espanya d'Imserso, parlarà sobre la participació de la gent gran com a motor de les ciutats amigables. També s'analitzaran en profunditat el programa VinclesBCN desenvolupat per l'Ajuntament de Barcelona, la experiència d’Aprendizaje-Servicio Intergeneracional “Fem un Salt més inclusiu” i dues experiències participatives a Abadiño (Biscaia) i Langa de Duero (Soria). Aquesta última iniciativa, anomenada “Langa Dinámica” ha guanyat diversos premis per implicar la gent gran amb altres col·lectius fent-la formar part de projectes transversals i intergeneracionals de revitalització de comunitats locals i de l'entorn rural.

Finalment, el divendres 3 de febrer al matí se celebrarà la taula rodona “L'accessibilitat com a element imprescindible de l'amigabilitat d'una ciutat” on participarà Joan Ramon Riera, regidor d'Infància, Joventut i Gent Gran de l'Ajuntament de Barcelona; Marta Inmaculada Aparicio, directora de l'Àrea de Benestar Social de l'Ajuntament de Salamanca; i Francesc Romeu, especialista en accessibilitat universal.

**Sobre Unión Democrática de Pensionistas y Jubilados**

La Unió Democràtica de Pensionistes i Jubilats d'Espanya-UDP és una organització sense ànim de lucre, declarada d'utilitat pública. Creada, dirigida i administrada per i per a la gent gran, UDP agrupa Associacions de Pensionistes i Jubilats de tot Espanya, a través de Federacions en Comunitats Autònomes i Províncies. A més, té presència internacional a França, Alemanya, Suïssa i Iberoamèrica.

La seva missió és defensar i millorar la qualitat de vida i el benestar de totes les persones grans, defensant els seus interessos davant les institucions i col·laborant amb aquestes en l'elaboració i la posada en marxa de polítiques beneficioses per al col·lectiu. Així mateix, treballa per exigir la consideració de la gent gran com a ciutadana de ple dret i per tant amb veu pròpia i construir una societat per a totes les edats.

[Inscripció a l’acte (streaming)](https://www.autonomiapersonal.org/inscripcion-acto-jornada-barcelona/)

[Programa de l’acte](https://www.autonomiapersonal.org/jornada-barcelona/)

**Per a més informació i entrevistes:**

Claudia Conte

931413814 / 660614804

[comunicacion@autonomiapersonal.org](mailto:comunicacion@autonomiapersonal.org)